Die wêreld in foto’s – 7 Mei 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het lande wêreldwyd sosiale afstandhandhawing aangemoedig of algehele landwye afsonderingstydperke ingestel. Hoewel internasionale toerisme ŉ knou gekry het, floreer die Wêreldpark in Beijing wat die wêreld na hul besoekers bring. Só lyk die afgeskaalde replikas van toeristebestemmings van oor die hele wêreld. ŉ Kind loop verby ŉ replika van die Verenigde State se hoofgebou by die Wêreldpark in Beijing. (Foto: Ng Han Guan, AP) Besoekers loop verby ŉ replika van Egipte se Abu Simble-tempel in die Wêreldpark in Beijing. (Foto: Ng Han Guan, AP) ŉ Pasgetroude paartjie poseer voor die Eiffeltoring in die Wêreldpark in Beijing. (Foto: Ng Han Guan, AP) Kinders staan op ŉ replika van die Verenigde State se hoofgebou by die Wêreldpark in Beijing. (Foto: Ng Han Guan, AP) Besoekers staan langs ŉ replika van die New Yorkse ikoon, die standbeeld van vryheid, in die Wêreldpark in Beijing. (Foto: Ng Han Guan, AP)